# Речник на специфичните термини

аплет

  Аплет е малка, интерактивна програма, която стои в панела, примерно Аплет за силата на звука. Всеки аплет има простичък потребителски интерфейс, с който можете да работите чрез мишката и клавиатурата.

работен плот

  Частта от работната среда GNOME, където няма обекти като панели и прозорци.

фон на работния плот

  Изображение или цвят, служещи за фон на работния плот.

обект на работния плот

  Икона на работния плот, която може да използвате, за да отваряте файлове, папки или програми. Можете да използвате обектите от работния плот, за да имате бърз и лесен достъп до често използвани програми и файлове.

DNS име

  Уникален азбучен идентификатор за компютър или мрежа.

шкаф

  Шкаф е плъзгащо се разширение на панела, което можете да отваряте или затваряте, чрез натискане върху иконата му.

разширение на файл

  Последната част от името на файл след последната точка „.“. Например, разширението на файла `my.picture.jpeg` е `jpeg`.

  Разширението на файла може да укаже вида му. Файловият мениджър Nautilus използва тази информация, за да определи как се отваря файла. За повече информация погледнете .

форматиране

  Форматирането на носител представлява подготвянето на носителя за употреба чрез определена файлова система. Когато форматирате носител, вие презаписвате цялата съществуваща информация върху него.

програма, съвместима с GNOME

  Програма, съвместима с GNOME, е всяка програма, която използва стандартните библиотеки за програмиране към GNOME. Например файловият мениджър Nautilus и текстовият редактор gedit са програми, съвместими с GNOME.

IP адрес

  Уникален цифров идентификатор за компютър или мрежа.

бърз клавиш

  A бърз клавиш е клавиш или комбинация от клавиши, предоставящи алтернативен или бърз начин за изпълнение на определено действие.

стартер

  Всеки стартер стартира определена програма, изпълнява команда или пък отваря файл. Стартерът може да бъде поставен върху панела, работния плот или в основното меню.

лента с менюта

  Лентата с менюта е лента в горния край на прозореца на програма, която съдържа менютата на програмата.

тип MIME

  Типът Multipurpose Internet Mail Extension (MIME) идентифицира формата на файла. Типът MIME позволява на програмите да четат даден файл. Например, програма за е-поща може да използва MIME типа `image/png`, за да засече прикрепеното изображение към писмото във формат Portable Networks Graphic (PNG).

монтиране

  Да монтирате, означава да направите определена файлова система достъпна за потребителя. Когато монтирате файлова система, тя се прикрепя като поддиректория към вашата файлова система.

част от прозорец (панел)

  Всеки прозорец има няколко под-части. Например прозорецът на Nautilus съдържа страничен панел и панел за преглед.

инструмент за настройка

  Специално създаден инструмент (програма), който контролира определена част от поведените на работната среда GNOME.

бързи клавиши

  Бързите клавиши са комбинация от клавиши, които доставят бърз начин за извършване на дадено действие.

ред на подреждане

  Редът на подреждане е редът, по който се подреждат прозорците на екрана, един върху друг.

лента за състоянието

  Лентата за състоянието е лентата в долната част на даден прозорец, която предоставя информация относно текущото състояние на обектите, които виждате в прозореца.

символна връзка

  Специален вид файл, който сочи към друг файл или папка. Когато извършите действие със символната връзка, действието се изпълнява върху файла или папката, към които се сочи.

лента с инструменти

  Лентата с инструменти е лента, съдържаща бутони за най-често използваните команди в дадена програма. Обикновено лентата с инструменти се появява под лентата с менютата.

Uniform Resource Identifier

  Uniform Resource Identifier (URI) е низ, който идентифицира дадено местонахождение по файловата система или в Интернет. Примерно, адресът на Интернет страница е URI.

Uniform Resource Locator

  Uniform Resource Locator (URL) е адресът на дадена част от Интернет.

компонент за преглед

  Компонент на Nautilus, който Ви позволява да покажете папка по определен начин. Например Nautilus има компонент за преглед като икони — това ви позволява да разглеждате съдържанието на папка като икони. Nautilus има и компонент за преглед като списък.

работно място

  Работно място е обособен район от работната среда GNOME, където може да работите.