# Използване на панелите

Този раздел описва как да използвате панелите в горната и долната част на работната среда GNOME, как да персонализирате обектите, които се появяват върху тях и как да добавите нови панели към плота.

## Въведение

Панел е област в работната среда GNOME, от която имате достъп до определени действия или информация без значение от състоянието на прозорците на вашите програми. Примерно, в панелите по подразбиране на GNOME можете да стартирате програми, да видите датата и часа, да управлявате силата на звука и още.

Можете да персонализирате панелите, както ви харесва. Можете да промените тяхното поведение и външен вид и можете да добавите и премахнете обекти от панелите. Можете да създадете множество панели и да изберете различни свойства и фонове за всеки панел. Също можете да скривате панели.

По подразбиране, работната среда GNOME съдържа панел в горната част на екрана и панел в долната част на екрана. Следващите раздели описват тези панели.

### Панел в горната част

По подразбиране панелът в горната част на екрана съдържа следните обекти:

Вашата дистрибуция на GNOME може да има различна настройка по подразбиране.

Аплет Меню

  Лентата с менюто съдържа менютата Програми, Места и Система. За повече информация за лента с менюта, вижте .

Набор от икони за стартиране на програми

  Точният брой икони зависи от вашата GNOME дистрибуция, но обикновено ще намерите икони за стартиране поне Уеб браузър, Е-поща клиент и Помощ и поддръжка. Щракнете върху някоя от иконите, за да се отвори съответната програма.

Аплет Област за уведомяване

  Показва икони от други програми, които могат да изискват вашето внимание или такива, които може да искате да използвате без да превключвате от текущия прозорец на вашата програмата. За повече информация вижте .

  Докато програма не добави икона в областта за уведомяване, ще виждате само тясна лента.

Аплет Часовник

  Часовникът показва текущия час. Натиснете върху часа, за да се отвори малък календар. Също можете да видите световна карта като натиснете етикета Местоположения. За повече информация, вижте Ръководството на аплета Часовник.

Аплет Сила на звука

  Силата на звука ви позволява да регулирате силата на звука на високоговорителите на вашата система. За повече информация, вижте Ръководство на Сила на звука.

Избор на прозорец

  Избор на прозорец описва всички отворени прозорци. За да изведете най-отпред прозорец, щракнете върху иконата на Избор на прозорец в най-дясната му част в горния панел и после изберете желания прозорец. За повече информация, вижте .

### Панел в долната част

По подразбиране, панела в долната част съдържа следните обекти:

Вашата дистрибуция на GNOME може да има различна настройка по подразбиране.

Бутон Показване на работното място

  Натиснете този бутон, за да се минимизират всички отворени прозорци и да се покаже плота. Натиснете го отново, за да се възстановят всички прозорци в предишното си състояние.

Аплет Списък с прозорците

  Показва бутон за всеки прозорец, който е отворен. Списък с прозорците ви позволява да минимизирате и възстановявате прозорци. За повече информация, вижте .

Аплет Превключвател на работни места

  Позволява ви да превключвате между вашите работни места. За повече информация относно работни места, вижте .

## Организиране на панели

Следващите раздели описват как да организирате вашите панели.

За да взаимодействате с панел, трябва да натиснете на празно място на панела или върху някой обект, който е върху него. Ако бутоните за скриване са видими, също можете да щракнете двукратно или десния бутон на мишката на един от тях, за да изберете панела.

### Преместване на панел

За да преместите панел в друга част на екрана, натиснете и задръжте клавиша ALT и провлачете панела към желания ръб на екрана. За да започнете провлачването, щракнете върху някое свободно място на панела.

Панел, който не е нагласен да се разширява на пълната широчина на екрана, може да се издърпа от ръба и да се постави навсякъде по екрана. Вижте за подробности как да зададете свойства за разширяване на панел.

### Настройки на панел

Можете да промените настройките на всеки панел като позицията на панел, поведението на скриване и външния вид.

За да промените свойствата на панел, натиснете десния бутон на мишката върху празно място на панел и после изберете Настройки. Ще се отвори прозореца Настройки на панела, който ще съдържа два раздела, Общи настройки и Фон.

#### Раздел 'Общи настройки'

В раздела Общи настройки, можете да промените размера на панела, позицията и настройките за скриване. Следната таблица обяснява елементите в прозореца в раздела Общи настройки:

Елемент | Описание
--- | ---
Ориентация | Изберете позицията на панела на екрана. Щракнете върху желаната позиция за панела.
Размери | Използвайте малките стрелки, за да настроите големината на панела.
Разширяване | По подразбиране панелите се разпъват по цялата широчина на екрана. Панел, който не е разширен, може да се премести настрана от ръба и да се постави навсякъде по екрана.
Автоматично скриване на панела | Изберете тази опция, само ако искате панела да е напълно видим, когато го посочите с мишката. Панела се скрива от екрана заедно с най-дългите си ъгли, като оставя тънка част видима на ръба на екрана. Преместете курсора на мишката върху тази видима част на панела, за да го видите изцяло.
Показване на бутоните за скриване | Изберете тази опция, за да се покажат бутоните за скриване в краищата на вашия панел. Щракването на бутон за скриване премества панела по дължина (скрива го), освен противоположния бутон за скриване. Щракнете този бутон за скриване, за да възстановите панела и да го видите изцяло.
Показване на стрелки на бутоните за скриване | Изберете тази опция, за да се показват стрелки на бутоните за скриване, ако бутоните за скриване за разрешени.

#### Раздел 'Фон'

Можете да изберете типа фон за панела в раздела 'Фон'. Опциите са както следва:

Елемент | Описание
--- | ---
Без (използване на стандартната тема) | Изберете тази опция, за да се използват стандартните настройки във Външен вид за панела. По този начин фона на вашия панел изглежда същия като на останалите програми.
Плътен цвят | Изберете тази опция, за да изберете един цвят за фон на панела. Натиснете бутона Цвят, за да се отвори прозореца за избор на цвят. Изберете цветът, който желаете от прозореца за избор на цвят. Използвайте плъзгача Стил, за да укажете нивото на прозрачност или непрозрачност за този цвят. Примерно, за да направите панела прозрачен, преместете плъзгача в края на Прозрачност.
Фоново изображение | Изберете тази опция, за да изберете изображение за фон на панела. Натиснете бутона, за да прегледате за файл с изображение. След като изберете желания файл, натиснете бутона OK.

Също можете да издърпате цвят или изображение върху панел, за да зададете цвета или изображение като фон на панела. Можете да издърпате цвят или изображение от много програми. Примерно:

- Можете да издърпате цвят от всеки прозорец за избор на цвят.

- Можете да изтеглите файл с изображение от Nautilus файлов браузър, за да го зададете като фон на панела.

- Можете да изтеглите цвят или палитра от прозореца Фонове и емблеми в Nautilus файлов браузър върху панел, за да я зададете като фон.

Натиснете Затваряне, за да затворите прозореца Настройки на панела.

### Скриване на панел

Можете да скриете или покажете панел, ако има бутони за скриване. Ако бутоните за скриване не се виждат на панел, променете настройките на панела, така че бутоните за скриване да се виждат.

Бутоните за скриване се намират в краищата на панел. Бутоните за скриване съдържат незадължителна икона на стрелка. Следната илюстрация показва бутоните за скриване.

Хоризонтален и вертикален панел, и двете с бутони за скриване.

За да скриете панел, натиснете върху някой от бутоните за скриване. Панелът се смалява в посоката на стрелката на бутона са скриване. Бутонът за скриване от другата страна на панела остава видим.

За да видите отново скрит панел, натиснете върху видимия бутон за скриване. Панелът се разширява в посока на стрелката на бутона за скриване. Сега и двата бутона за скриване се виждат.

Можете да настроите панела да се скрива автоматично. Когато настроите панела да се скрива автоматично, панелът се скрива автоматично, когато курсора на мишката не е върху него. Панелът се показва отново, когато посочите част от него с курсора на мишката. За да настроите вашия панел да се скрива автоматично, променете настройките на панела.

### Добавяне на нов панел

За да добавите панел, натиснете десния бутон на мишката върху празно място на някой панел, после изберете Нов панел. Новият панел е добавен към работната среда на GNOME. Новият панел не съдържа обекти. Можете да персонализирате панела според вашите нужди и предпочитания.

### Премахване на панел

За да изтриете панел от работната среда на GNOME, натиснете десния бутон на мишката върху панела, който искате да премахнете, после изберете Премахване на този панел.

Винаги трябва да имате поне един панел в работната среда GNOME. Ако имате само един панел в работната среда GNOME, не можете да го премахнете.

## Обекти на панел

Този раздел описва обектите, които можете да добавите и използвате от вашите панели.

### Взаимодействие с обекти на панел

Можете да използвате бутоните на мишката, за да взаимодействате с обект на панел по следните начини:

Натискане на левия бутон

  Стартира обект на панела.

Щракване на средния бутон

  Позволява ви да грабнете обект и после да го издърпате на ново място.

Щракване на десния бутон

  Отваря се изскачащо меню на обект.

#### За да изберете аплет

Прилагат се някои ограничения къде можете да щраквате върху аплет, за да се покаже изскачащото му меню или за преместване на панел, както следва:

- Някои аплети имат изскачащи менюта на специални за аплета команди, които се отварят, когато натиснете десния бутон на мишката върху определена част на аплета. Примерно, аплета Списък с прозорците има вертикална ръкохватка от лявата страна и бутони, които показват вашите прозорци от дясната страна. За да отворите изскачащото меню на аплета Списък на прозорците, трябва да натиснете десния бутон върху ръкохватката. Ако натиснете върху бутон от дясната страна, ще се отвори изскачащо меню за бутона.

- Някои аплети имат области, които не могат да се използват за избиране на аплета. Примерно, аплета Команден ред има поле, в което въвеждате команди. Не можете да натиснете средния бутон или десния на мишката в това поле, за да изберете аплета. Вместо това, натиснете средния бутон или десния бутон в друга част на аплета.

### Добавяне на обект към панел

За да добавите обект към панел, извършете следните стъпки:

1. Натиснете десния бутон на мишката върху празно място на панел, за да се отвори изскачащото меню на панела.

2. Изберете Добавяне към панела.

   Отваря се прозореца Добавяне към панела. Наличните обекти за панела са описани азбучно, със стартери най отгоре.

   Можете да напишете част от име или описание на обект в полето търсене. Това ще смали списъка до обектите, които съвпадат с това, което сте написали.

   За да се възстанови целия списък, изтрийте текста от полето търсене.

3. Или издърпайте обект от списъка върху панел или изберете обект от списъка и натиснете бутона Добавяне, за да го добавите към панел, където сте натиснали десния бутон на мишката.

You can also add any item in the Applications menu to the panel: right-click the menu item and choose Add this launcher to panel.

Всеки стартер съответства на `.desktop` файл. Можете да издърпате `.desktop` файл върху вашите панели, за да добавите стартера към панела.

### Промяна на настройките на обект

Някои обекти на панел, като стартери и шкафове, има набор от асоциирани настройки. Настройките са различни за всеки тип обект. Настройките определят подробности както следва:

- Командата, която стартира стартер.

- Местоположението на изходните файла за меню.

- Иконата, която представя обекта.

За да промените настройките на обект, извършете следните стъпки:

1. Натиснете десния бутон на мишката върху обект, за да се отвори изскачащото меню на обекта, както е показано в .

   #### Изскачащо меню на обект

   Изскачащо меню на обект. Елементи в менюто: Настройки, Премахване от панела, Заключване, Преместване.

2. Изберете Настройки. Използвайте прозореца Настройки, за да промените настройките, които желаете. Настройките в прозореца Настройки зависят от това кой обект сте избрали в стъпка 1.

3. Затворете прозореца Настройки.

### Преместване на обект в панела

Можете да преместите обекти в панела и от един панел в друг панел. Също можете да премествате обекти между панели и шкафове.

За да преместите обект на панел, натиснете и задръжте средния бутон на мишката върху обект и издърпайте обекта на ново място. Когато пуснете средния бутон на мишката, обектът ще остане на новото място.

Също можете да използвате изскачащото меню за преместване на обект в панел, както следва:

1. Натиснете десния бутон върху обект, после изберете Преместване.

2. Посочете новото място за обекта, после натиснете някой бутон на мишката, за да остане обекта на новото място. Това място може да е на всеки панел, който текущо се намира в работната среда GNOME.

Преместването на обект на панел въздейства върху другите обекти на панела. За да управлявате как обектите се движат по панела, можете да зададете режим да преместване. За да зададете режим за преместване, натиснете един от следните клавиши, докато премествате обекта на панела:

Клавиш | Режим на преместване | Описание
--- | --- | ---
Без клавиш | Превключващо преместване | Обектът разменя мястото си с други обекти на панела. Превключващо преместване е режим за преместване по подразбиране.
Клавиш Alt | Свободно преместване | Обектите скачат през другите обекти на панела на следващото свободно място на панела.
Клавиш Shift | Преместване с избутване | Обектът избутва другите обекти на панела нататък по дължината на панела.

### Заключване на обект на панел

Можете да заключите обекти на панел, така че обектите винаги да са на същото място върху панела. Използвайте това, ако не искате някои обекти на панела да променят мястото си, когато премествате други обекти на панела.

За да заключите обект на неговото място в панела, натиснете десния бутон на мишката върху обект, за да се отвори изскачащото меню, после изберете Заключване към панела. Отново изберете това, за да отключите обекта.

### Премахване на обект от панел

За да премахнете обект от панел, натиснете десния бутон на мишката върху обект, за да се отвори изскачащото меню и после изберете Премахване от панела.

## Аплети

Аплетът е малка програма, чиито потребителски интерфейс стои в панела. Следната фигура показва следните аплети отдясно-наляво:

- Списък на прозорците: Показва прозорците, които текущо сте отворили на вашата система.

- Сила на звука: Позволява ви да управлявате силата на звука на високоговорителите на вашата система.

- Часовник: Показва текущите дата и час.

Пробни аплети. Контекста описва графиката.

## Стартери

Стартер е обект, който извършва определено действие, когато го отворите.

Можете да намерите стартери в лентата с менюта на панела и работния плот. Стартер е представен като икона на всички тези места.

Можете да използвате стартер, за да направите всичко от следното:

- Да стартирате определена програма.

- Да изпълните команда.

- Да отворите папка.

- Да отворите уеб браузър на определена страница в Уеб.

- Да отворите малки Унифицирани идентификатори с ресурси (URI). Работната среда GNOME съдържа специални URI, които ви позволяват достъп до определени функции от файлов браузър.

Можете да промените свойствата на стартер. Примерно, свойствата на стартер включват име на стартер, икона, която представя стартера и какво изпълнява стартера. За повече информация, вижте .

В определени ситуации, стартер в меню може да не показва икона. Примерно, ако не е указана икона или ако цялото меню е нагласено да не използва икони.

### Добавяне на стартер към панел

Можете да добавите стартер към панел по един от следните начини:

- От изскачащо меню на панела

  Натиснете десния бутон на мишката върху празно място на панела, после изберете Добавяне към панела. Ще се отвори прозореца Добавяне към панела.

  За да създадете нов старет, изберете Пускане на избрана програма от списъка. Ще се отвори прозореца Създаване на стартер. За повече информация за настройките в този прозорец, вижте .

  За да добавите съществуващ стартер към панела, изберете Стартер на програма от списъка. Изберете стартера, който искате да добавите от списъка с елементи.

- От всяко меню

  За да добавите стартер към панел от меню, извършете следните стъпки:

  - Отворете меню, което съдържа стартера. Издърпайте стартера върху панела.

  - Отворете менюто, което съдържа стартера и натиснете десния бутон на мишката върху заглавието на стартера. Изберете Добавяне на този стартер към панел. Този метод ще работи, само ако стартера е в подменю на менюто, което сте отворили.

- От файловия браузър

  За да добавите стартер към панел от файловия браузър, намерете `.desktop` файл за стартера във вашата файлова система, после издърпайте файла `.desktop` върху панела.

### Променяне на стартер

За да промените настройки на стартер в панел, извършете следните стъпки:

1. Натиснете десния бутон на мишката върху стартер, за да се отвори изскачащото меню на панела.

2. Изберете Настройки. Използвайте прозореца Настройки на стартера, за да промените необходимите настройки. За повече информация за прозореца Настройки на стартера, вижте .

3. Натиснете Затваряне, за да затворите прозореца Настройки на стартера.

### Настройки на стартера

Когато създавате или редактирате стартер, могат да се зададат следните настройки:

Вид

  Използвайте падащия списък, за да определите дали стартера стартира програма или отваря местоположение:

  Програма

    Стартера стартира програма.

  Програма в терминал

    Стартера стартира програма в прозореца на терминал.

  Местоположение

    Стартера отваря файл, уеб страница или друго местоположение.

  Ако редактирате стартер за местоположение, този падащ списък няма да бъде показан. Ако редактирате стартер на програма, опцията Местоположение няма да е налична.

Име

  Това е името, което се показва, ако добавите стартер към меню или към плота.

Команда

  За стартер на програма, указване на команда за изпълнение, когато натиснете стартера. За примерни команди, вижте .

Местоположение

  За стартер на местоположение, посочете местоположението, което ще се отвори. Натиснете Преглед, за да изберете местоположение на вашия компютър или напишете уеб адрес за стартиране на уеб страница. За примерни местоположения, вижте

Коментар

  Това се показва като описание на стартер, когато посочите иконата на стартера в панела.

За да смените иконата за стартера, щракнете бутона, който показва текущата икона. Ще се отвори прозорец за избор на икона. Изберете икона от прозореца.

#### Команди и местоположения на стартер

Примерни команди и местоположения, които можете да използвате в прозореца Настройки на стартера, можете да намерите отдолу.

Ако изберете Програма или Програма в терминал от падащото меню Вид, полето Команда ще се покаже. Следната таблица показва някои примерни команди и действия, които се извършват от командите:

Примерна команда на програма | Действие
--- | ---
`gedit` | Стартира програмата за текстообработка gedit.
`gedit /home/user/loremipsum.txt` | Отваря файла `/home/user/loremipsum.txt` в текстообработващата програма gedit.
`nautilus /home/user/Projects` | Отваря папката `/home/user/Projects` в прозорец на Файлов браузър.

Ако изберете Местоположение от падащото меню Вид, ще се покаже текстовото поле Местоположение. Следната таблица показва някои примерни местоположения и действията, които ще се извършат, ако натиснете стартера:

Примерно местоположение | Действие
--- | ---
`file:///home/user/loremipsum.txt` | Отваря файла `/home/user/loremipsum.txt` в програмата по подразбиране за преглед на файлове от този тип.
`file:///home/user/Projects` | Отваря папката `/home/user/Projects` в прозорец на Файлов браузър.
`http://www.gnome.org` | Отваря уеб сайта на GNOME във вашия браузър по подразбиране.
`ftp://ftp.gnome.org` | Отваря GNOME FTP сайта във вашия браузър по подразбиране.

## Бутони

Можете да добавите бутони към вашите панели, за бърз достъп до често използвани действия и функции.

### Бутон 'Принудително спиране'

Икона на 'Принудително спиране'.

Бутонът Принудително спиране ви позволява да щракнете върху прозорец на програма и да я спрете принудително. Този бутон е полезен, примерно ако искате да спрете програма, която не отговаря на вашите команди, ако програмата е замръзнала или се е сринала.

За да добавите бутон Принудително спиране към панел, натиснете десния бутон на мишката на празно място в панела. Изберете Добавяне към панела, после изберете Принудително спиране от прозореца 'Добавяне към панела'. Вижте за повече информация.

За да спрете програма, натиснете бутона Принудително спиране, после натиснете върху прозореца на програмата, която искате да спрете. Ако не искате да спирате програма след като сте натиснали бутона Принудително спиране, натиснете клавиша Esc.

### Бутон 'Заключване на екрана'

Икона за заключване на екрана.

Когато натиснете бутона Заключване на екрана, вашия екран се заключва и се активира предпазителя на екрана. За да използвате вашата сесия отново, трябва да въведете вашата парола.

За да добавите бутон Заключване на екрана към панел, натиснете десния бутон на мишката на празно място в панела. Изберете Добавяне към панела, после изберете Заключване на екрана от прозореца 'Добавяне към панела'. Вижте за повече информация.

Натиснете десния бутон на мишката върху бутона Заключване на екрана, за да се отвори изскачащото меню на панела за команди свързани с предпазителя на екрана. описва командите, които са налични от това меню.

#### Елементи на 'Заключване на екрана'

Елемент | Функция
--- | ---
Активиране на предпазителя на екрана | Веднага активира предпазителя на екрана. Това също ще заключи екрана, ако сте включили опцията Заключване на екрана при задействане на предпазителя в настройките на Предпазител на екрана.
Заключване на екрана | Ведната заключва екрана. Тази команда извършва същата функция, когато натиснете бутона Заключване на екрана.
Настройки | Отваря Предпазител на екрана, с който можете да конфигурирате типът предпазител на екрана, който ще се показва когато заключите екрана.

### Бутон 'Изход'

Икона на 'Изход'.

Бутонът Изход ви позволява да излезете от сесия на GNOME или да превключите на друг потребител.

За да добавите бутон Изход към панел, натиснете десния бутон на мишката върху празно място на панела. Изберете Добавяне към панела, после изберете Изход от прозореца 'Добавяне към панела'. Вижте за повече информация.

За да излезете от вашата сесия или да превключите потребителя, натиснете бутона Изход и после изберете съответното действие от прозореца, който ще се отвори.

### Бутон 'Стартиране на програма'

Икона на 'Стартиране на програма'.

Бутонът Стартиране на програма отваря прозореца Стартиране на програма, който ви позволява да стартирате програма, като я изберете от списък.

За да добавите бутон Стартиране на програма към панела, натиснете десния бутон на мишката върху празно място на панела. Изберете Добавяне към панела, после изберете Стартиране на програма от прозореца 'Добавяне съм панела'. Вижте за повече информация.

За да отворите прозореца Стартиране на програма, натиснете бутона Стартиране на програма.

За повече информация за прозореца Стартиране на програма, вижте .

### Бутон 'Търсене за файлове'

Икона на 'Търсене за файлове'

Бутонът Търсене за файлове отваря Търсене за файлове, който ви позволява да търсите за файлове на вашия компютър.

За да добавите бутон Търсене за файлове към панела, натиснете десния бутон на мишката на празно място на панела. Изберете Добавяне към панела, после изберете Търсене за файлове от прозореца 'Добавяне към панела'. Вижте за повече информация.

За да отворите Търсене за файлове, натиснете бутона Търсене за файлове.

За повече информация за Търсене за файлове, вижте Ръководство на Търсене за файлове.

### Бутон 'Показване на работното място'

Минимизиране на прозорци

Бутон 'Минимизиране на прозорци'

Икона на 'Показване на работното място'.

Можете да използвате бутона Показване на работното място, за да минимизирате всички отворени прозорци и да видите работния плот.

## Менюта

Можете да добавите следните типове менюта към вашите панели:

- Меню: Можете да достигнете почти всички стандартни програми, команди и опции за конфигуриране от менютата в 'Меню'. То съдържа менютата Програми, Места и Система.

  За да добавите Меню към панела, натиснете десния бутон на мишката на празно място на панела. Изберете Добавяне към панела, после изберете Меню от прозореца 'Добавяне към панела'. Вижте за повече информация.

- Основно меню: Основното меню съдържа същите елементи като 'Меню', но ги организира в едно меню вместо в три. Заема по-малко място на панелите.

  За да добавите Основно меню към панела, натиснете десния бутон на мишката на празно място на панела. Изберете Добавяне към панела, после изберете Основно меню от прозореца 'Добавяне към панела'. Вижте за повече информация.

- Подменюта: Можете да добавите подменю на 'Меню' или 'Основно меню' директно към панела. Примерно можете да добавите подменюто Игри от менюто Програми към панела.

  За да добавите подменю към панела, отворете подменюто, натиснете десния бутон на мишката върху стартера, после изберете Цялото меню Добавяне на това като меню към панела.

## Шкафове

Шкафът е разширение на панел. Можете да отворите или затворите шкаф по същия начин, както можете да покажете и скриете панел. Шкаф може да съдържа всички обекти на панел, включително стартери, менюта, аплети и други шкафове. Когато отворите шкаф, можете да използвате обектите по същия начин, както използвате обекти върху панел.

Следната фигура показва отворен шкаф, който съдържа два обекта на панел.

Отворен шкаф. Контекстът описва графиката.

Стрелката върху иконата показва, че представлява шкаф или меню.

Можете да добавяте, премествате и премахвате обекти от шкафовете по същия начин, както добавяте, премествате и премахвате обекти от панели.

### За да отворите или затворите шкаф

За да отворите шкаф, натиснете иконата на шкафа в панела. Можете да затворите шкаф по следните начини:

- Натиснете иконата на шкаф.

- Натиснете иконата за скриване на шкаф.

### Добавяне на шкаф към панел

Можете да добавите шкаф към панел по следните начини:

От изскачащо меню на панела

  1. Натиснете десния бутон на мишката върху празно място на панела, после изберете Добавяне към панела.

  2. В прозореца Добавяне към панела изберете Шкаф. Натиснете бутона Добавяне, после щракнете Затваряне.

От всяко меню

  Можете да добавите меню като обект на шкаф към панела.

  За да добавите меню като шкаф към панел, отворете менюто от панела. Натиснете десния бутон на мишката върху някой стартер, после изберете Цялото меню Добавяне на това като шкаф към панела.

### Добавяне на обект към шкаф

Можете да добавите обект към шкаф по същия начин, както добавяте обекти към панели. За повече информация, вижте .

### Промяна на настройките на шкаф

Можете да промените настройките на всеки шкаф индивидуално. Примерно можете да промените настройките за външен вид на шкафа и дали има бутони за скриване.

За да промените настройки на шкаф, извършете следните стъпки:

1. Натиснете десния бутон на мишката върху шкаф, после изберете Настройки, за да се отвори прозореца Настройки на шкафа. Прозорецът показва раздела Общи настройки.

2. Изберете настройките за шкафа в прозореца. Следната таблица описва елементите в раздела Общи настройки:

   Елемент | Описание
   --- | ---
   Размери | Задаване на широчината на шкаф, когато е отворен.
   Икона | Изберете икона, която да представя шкафа. Натиснете бутона Избор на икона, за да се отвори прозорец за избор на икона. Изберете икона от прозореца и натиснете OK, за да потвърдите избора си.
   Показване на бутоните за скриване | Изберете тази опция, за да се показват бутоните за скриване на вашия шкаф. Когато натиснете един от бутоните, шкафа ще се затвори.
   Показване на стрелки на бутоните за скриване | Изберете тази опция, за показване на стрелки в бутоните за скриване, ако бутоните за скриване са разрешени.

3. Можете да използвате раздела Фон, за да зададете фон за шкафа. За информация как да попълните раздела Фон, вижте . Също можете да издърпате цвят или изображение върху шкаф, за да зададете цвят или изображение като фон на шкаф. За повече информация, вижте .

4. Натиснете Затваряне, за да затворите прозореца Настройки на шкафа.

## Стандартни обекти в панел

Този раздел покрива обектите на панел, които се показват по подразбиране в работната среда GNOME.

### Аплет 'Избор на прозорци'

Можете да видите списък на всички прозорци, които са отворени в момента. Също можете да изберете прозорец, за да се фокусирате върху него. За да видите списък на прозорците, натиснете аплета Избор на прозорци. Следната фигура показва примерен аплет Избор на прозорци:

Аплетът 'Избор на прозорци' показан от панела отгоре.

За да се фокусирате върху прозорец, изберете прозореца от аплета Избиране на прозорци.

Избиране на прозорци описва прозорците във всички работни места. Прозорците във всички работни места, различни от текущото работно място са описани в отделен ред.

### Аплет 'Област за уведомяване'

Икона на 'Област за уведомяване'

Аплетът Област за уведомяване показва икони от различни програми, за да показва дейност в програмите. Примерно, когато използвате програмата CD плеър за слушане на диск, показва се икона на диск в аплета Област да уведомяване. Графиката отгоре илюстрира икона на диск в аплета Област за уведомяване.

### Меню

Аплет 'Меню'. Менюта: Програми, Места, Система.

Меню съдържа менютата Програми, Места и Система. Можете да достигнете почти всички стандартни програми, команди и опции за конфигуриране от Меню. За повече информация относно употребата на 'Меню', вижте .

### Списък на прозорците

Аплетът Списък с прозорците ви позволява да организирате прозорците, които са отворени в работната среда GNOME. 'Списък с прозорците' използва бутони, за да представя всеки прозорец или група от прозорци, които са отворени. Състоянието на бутоните в аплета е различно в зависимост от състоянието на прозореца, който представя. Следната таблица обяснява възможните състояния на бутоните в Списък с прозорците.

Състояние | Показва...
--- | ---
Бутонът е натиснат. | Прозорецът е на фокус.
Бутона изглежда блед. Текстът на бутона е заобиколен от квадратни скоби. | Прозорецът е минимизиран.
Бутонът не е натиснат и не е блед. | Прозорецът е показан на работния плот и не е минимизиран.
Има вмъкнат номер в края на заглавието на бутона. | Бутонът представя група от бутони.

#### Употреба

Можете да използвате Списък с прозорците за извършване на следните задачи:

- За да се фокусирате върху прозорец

  Ако натиснете бутон на 'Списък с прозорците', който представя прозорец, който е на работния плот, но не е на фокус, аплетът дава фокус на прозореца.

- За да минимизирате прозорец

  Ако натиснете бутон на 'Списък с прозорците', който представя прозорец, който има фокус, аплетът ще минимизира прозореца.

- За да възстановите минимизиран прозорец

  Ако натиснете бутон на 'Списък с прозорците', който представя минимизиран прозорец, аплетът ще възстанови прозореца.

Можете да промените подредбата на бутоните в 'Списък с прозорците' като издърпате бутон на различно място в 'Списък с прозорците'.

#### Настройки

За да конфигурирате Списък с прозорците, натиснете десния бутон на мишката върху ръкохватката от лявата страна на бутоните с прозорци, после изберете Настройки. Могат да се променят следните настройки:

Съдържание на списъка с прозорци

  За да определите кои прозорци да се показват в 'Списък с прозорците', изберете една от следните опции:

  - Прозорците от текущия работен плот

    Изберете тази опция, за да се показват само прозорци, които са отворени в текущия работен плот.

  - Прозорците от всички работни плотове

    Изберете тази опция, за да се показват прозорците от всички работни плотове.

Групиране на прозорците

  За да определите кога 'Списък с прозорците' трябва да групира прозорците, които принадлежат към същата програма, изберете една от следните опции:

  - Никога да не се обединяват в групи

    Изберете тази опция, за да не се групират никога прозорци от еднаква програма под един бутон.

  - При ограничено място

    Изберете тази опция, за да се групират прозорци на еднаква програма под един бутон, когато мястото на панела е ограничено.

  - Винаги обединяване в групи

    Изберете тази опция, за да се обединяват винаги прозорци на еднаква програма в един бутон.

Възстановяване на минимизираните прозорци

  За да зададете как 'Списък с прозорците' да се държи, когато възстановявате прозорци, изберете една от следните опции.

  - Възстановяване към текущия работен плот

    Изберете тази опция, за да възстановите прозорец от аплета в текущия работен плот, дори, ако прозореца не е бил отворен в текущия работен плот.

  - Възстановяване към първоначалния работен плот

    Изберете тази опция, за да превключите на работния плот, в който прозорецът е бил отворен първоначално, когато възстановявате прозореца от аплета.

  Тези опции са достъпни само, ако е избрано Прозорците от всички работни плотове в раздела Съдържание на списък с прозорците.