# Szószedet

kisalkalmazás

  A kisalkalmazás egy, a panelen található, kicsi, interaktív alkalmazás, mint például a Hangerőszabályzó. A kisalkalmazások egyszerű felhasználói felülettel rendelkeznek, amely az egér vagy a billentyűzet segítségével vezérelhető.

asztal

  A GNOME asztali környezet azon része, melyen nem találhatók grafikus elemek (például ablakok és panelek).

az asztal háttere

  Az a kép vagy szín, amely az asztalára be van állítva.

asztali elem

  Egy ikon az asztalon, amely segítségével megnyithatja fájljait, mappáit és alkalmazásait. Az asztali elemek használatával a gyakran használt fájlok, mappák és alkalmazások kényelmesen érhetők el.

DNS név

  Egy számítógép egyedi, csak betűket tartalmazó azonosítója a hálózaton.

fiók

  A fiók a panel egy csúszkáló bővítménye, amelyet a fiók ikonra kattintással nyithat ki vagy zárhat be.

fájlkiterjesztés

  A fájl nevének legutolsó, az utolsó pont (.) utáni része. A `kép.jpeg` fájl kiterjesztése például `jpeg`.

  A fájl kiterjesztése azonosítja a fájl típusát. A Nautilus fájlkezelő ezen információk alapján határozza meg a végrehajtandó műveletet fájlok megnyitásakor. További információkért tekintse meg a fejezetet.

formázás

  Egy adathordozó formázásakor előkészítheti azt egy adott fájlrendszerrel való használatra. A formázáskor minden adat törlésre kerül az adathordozóról.

GNOME-alapú alkalmazás

  Olyan alkalmazás, amely az elterjedt GNOME programkönyvtárakat használja. Például a Nautilus fájlkezelő és a gedit szövegszerkesztő is GNOME-alapú alkalmazás.

IP cím

  Egy számítógép egyedi, csak számokat tartalmazó azonosítója a hálózaton.

gyorsbillentyű

  A gyorsbillentyű olyan billentyű vagy billentyűkombinációk, amely a megszokottak mellett alternatív módot biztosít műveletek végrehajtására.

indítóikon

  Az indítóikon elindít egy adott alkalmazást, végrehajt egy parancsot vagy megnyit egy fájlt. Az indítóikonokat egy panelen vagy menüben helyezheti el.

menüsor

  A menüsor egy olyan sor az alkalmazás ablakának a tetején, amely az alkalmazás menüit tartalmazza.

MIME-típus

  A Multipurpose Internet Mail Extension (MIME, többcélú internetes levélkiterjesztés) típus egy fájl típusát azonosítja. A MIME-típus lehetővé teszi az alkalmazásoknak a fájl olvasását. Egy e-mail alkalmazás például az `image/png` MIME-típus segítségével felismerheti, hogy az e-mailhez egy Portable Networks Graphic (PNG) fájl van csatolva.

csatolás

  A fájlrendszereket elérhetővé tételük érdekében csatolni kell. A fájlrendszerek csatoláskor alkönyvtárként jelennek meg a fájlrendszeren.

ablaktábla

  Az ablaktáblák az ablakok felosztott részei. Például a Nautilus ablaka tartalmaz egy oldalsó táblát és egy nézettáblát.

beállítóeszköz

  Olyan szoftver, amely a GNOME asztali környezet viselkedésének egy adott részét szabályozza.

gyorsbillentyűk

  A gyorsindító billentyűk olyan billentyűkombinációk, amelyek segítségével gyorsabban kezdeményezhet műveleteket.

elhelyezési sorrend

  Az elhelyezési sorrend meghatározza, hogy a képernyőn milyen sorrendben kerüljenek egymásra az ablakok.

állapotsor

  Az állapotsor az ablak alján információt közöl az ablakban megjelenített program pillanatnyi állapotáról.

szimbolikus link

  Egy speciális fájltípus, amely egy másik fájlra vagy mappára mutat. A szimbolikus linken végrehajtott utasítás azon a fájlon vagy mappán lesz végrehajtva, amire a szimbolikus link mutat.

eszköztár

  Az eszköztár tartalmazza az alkalmazás leggyakrabban használt ikonjait. Az eszköztárak többnyire a menüsor alatt találhatók.

Egységes erőforrás-azonosító (URI)

  Az Egységes erőforrás-azonosító (URI) egy adott helyet azonosít a fájlrendszeren vagy az interneten. Egy weboldal címe például egy URI cím.

Egységes erőforrás-hivatkozás

  Az egységes erőforrás-hivatkozás (URL) egy adott internetes hely címe.

nézet

  A Nautilus egyik összetevője, amely egy mappa adott módon történő megjelenítésére szolgál. Például a Nautilus ikon nézete a mappákat ikonokként jeleníti meg. A Nautilus lista nézete pedig listaként jeleníti meg a mappákat.

munkaterület

  A munkaterület a GNOME asztali környezet olyan területe, amelyen dolgozhat.